નોટબંધીનો અઘરો નિર્ણય શરૂઆતના તબક્કામાં ભલે પીડાદાયક લાગતો હોય, પરંતુ લાંબે ગાળે આ નિર્ણય દેશની પ્રગતિનો રોડમેપ બનશે, એમ ઉલ્લેખી કેન્દ્રીય નાણા પ્રધાન અરુણ જેટલીએ મંગળવારે આઠમી વાઈબ્રન્ટ ગુજરાત પરિષદ અંતર્ગત જીએસટી વિશે યોજાયેલા સેમિનારમાં જણાવ્યું હતું કે, તમારી સામે એક નિર્ણાયક સરકાર છે, જે હિંમતભર્યા નિર્ણયો લે છે, દરેક ક્ષેત્રમાં દેશનું અર્થતંત્ર ઓપન થઈ રહ્યું છે, એક નવું ભારત ઊપસ્યું છે, જેમાં લોકોને સરકાર તરફથી રક્ષણ મળે એની ચર્ચા નથી થતી, કારણ કે લોકોને પારર્દિશતા જોઈએ છે, કાગળના ચલણના ફાયદા થોડા છે ખરા, પણ એના એકત્રીકરણથી લાલચ વધે છે, દેશની બેન્કિંગ પદ્ધતિ ડિજિટાઈઝડ થઈ જવાથી હવે અર્થતંત્ર વાસ્તવિક બની જશે, એમ એમણે કહ્યું હતું.